Document ID: /fineweb-2-swissfilter-quality_10-filterrobots/filtered/05600.jsonl.gz/79

Ciljevi lekcije
Haris-ef: Esselamu ‘alejkum ve rahmetullahi ve berekatuhu,
Hamza, šta ti je s rukom? Vidim da imaš zavoj na njoj.
Hamza: Efendija, igrao sam se prije dva dana s prijateljima i nezgodno sam pao i povrijedio lakat. Doktor je stavio langetu i rekao da je moram 10 dana nositi.
Haris-ef.: Želim ti što brži oporavak, Hamza. Međutim, tvoja situacija nam je sjajna prilika da govorimo o jednoj važnoj temi a to je kako uzeti abdest ako imamo zavoj.
Draga djeco, klanjati namaz vjernik mora u svakoj situaciji pa i onda kada je bolestan. Naravno, naša lijepa vjera je propisala razne olakšice kako nam njeno prakticiranjenje ne bi bila poteškoća.
Hamza se povrijedio i ima zavoj na ruci i ne može uzeti abdest kako treba. Jedan od abdeskih farzova je da operemo ruke do iza lakata, a on na svojoj ruci ima zavoj od šake do iznad lakta.
U toj situaciji se primjenjuje propis mesha – potiranja mokrom rukom po zavoju. Znači, abdest se uzima onako kako treba, a onaj dio tijela koji je u zavoju dovoljno je vlažnom rukom potrati jedanput. Tako će i Hamza postupiti kod uzimanja abdesta.
Sulejman: Efendija, moja nana je stara žena i ona kada uzima abdest ne pere noge uvijek. Ima neke kožne čarape i samo ih potare mokrom rukom. Je li to isto? Znači, nije zavoj u pitanju.
Haris-ef.: Odlično je primjetio Sulejman. Tvoja nana ima mestve – posebna obuća napravljena najčešće od tanke kože. Po mestvama je moguće koristiti mesh kao olakšicu kod uzimanja abdesta. To je posebna olakšica kada je hladno vrijeme, kada je osoba na putu, kada je bolesna ili stara i pranje nogu kod svakog uzimanja abdesta predstavlja problem.
Ovo nije prvi put da se susrećemo sa meshom, zar ne? Mesh koristimo i tokom uzimanja abdesta kada potiremo mokrom rukom glavu.
Sada govorimo o meshu po mestvama i zavoju.
Da bi mesh po mestvama bio ispravan potrebno je ovako postupiti. Kada osoba uzme abdest na noge će obući mestve i tokom toga dana kada god bude uzimala abdest neće morati prati noge nego činiti mesh po mestvama.
Mesh se čini tako da će mokrim prstima desne ruke potrati mestvu na desnoj nozi od prsta do iznad članaka koje mestva mora pokrivati, a prstima lijeve ruke mestvu na lijevoj nozi na isti način.
Sulejman: A koliko se puta može koristiti mesh po mestvama?
Haris-ef.: To je dobro pitanje. Mesh po mestvama traje 24 sata za osobu koja je kod svoje kuće, a putnik može koristiti mesh i tri dana tj. 72 sata.
Ova olakšica prestaje vrijediti i prije ukoliko se izuju mestve. Izuvanjem mestava gubi se i abdest. Abdest će biti izgubljen također i istekom vremena koliko mesh po mestvama vrijedi.
Mestve, da bi se po njima mogao koristiti mesh moraju prekrivati članke, ne smiju biti poderane i ne smiju biti prljave.
Haris-ef.: Upravo smo nabrojali najčešće situacije kada će namaz biti pokvaren. Nakon što uradite vježbe i zadatke, vjerujem da će vam ova lekcija biti sasvim jasna.